Jordbrukerne

Jordbrukerne er en norsk tv-serie fra 2021 i åtte episoder. Alle åtte episodene hadde premiere på NRKs strømmetjeneste 21. oktober 2021. Serien er skapt av Izer Aliu og Anne Bjørnstad. Izer Aliu har regissert episode 1, 2 og 8, Aurora Gossé episode 3, 5 og 7, og Brwa Vahabpor episode 4 og 6. Serien er produsert av Rubicon TV AS for NRK med  Arte France som co-produsenter.
Serien ble tatt ut til «official selection»-programmet under Canneseries-festivalen i Cannes i 2021 og vant to palmer, en for «Special Interpretation Prize» som ble tildelt beste skuespillerensemble og «High School Prize for Best Series» som ble delt ut av ungdomsjuryen.

Handling 
Jordbrukerne følger en gruppe unge menn fra Oslos østkant som flytter til en gård i billedskjønne Telemark. De later som de er drevet av en felles interesse for landbruk, men egentlig har de andre planer. 

Livet på landsbygda viser seg å være ganske annerledes enn de unge mennene har sett for seg, og alt fra nysgjerrige naboer og en stor flokk geiter, til et etableringstilskudd fra kommunen putter kjepper i hjulene for dem. Én ting leder til en annen, og mer eller mindre mot sin vilje ender gutta fra Oslo opp med å gründe Norges første halal gardsysteri.

Jordbrukerne er en historie om fellesskap og tilhørighet, og om å finne mening i livet der du minst venter det.

Rolleliste 
Utvalgte skuespillere i serien:
 Nader Khademi - Marwan
 Ayaz Hussain - Adil
 Jonas Strand Gravli - Knut Tariq
 Arben Bala - Khabib
 Erika Strand Mamelund - Kiki
 Hina Zaidi - Anisa
 Kristin Grue - Ingeborg
 John Emil Jørgensrud - Bøtta
 Jan Sælid - Otto
 Tiril Pharo - Oline
 André Sørum - Jarle
 Lena Barth Aarstad - Frøya
 Nils Johnson - Morfar Kjell
 Isac Dalen - Mikkel
 Nick Berisha - Stix
 Benny Achour - Anwar
 Ravdeep Singh Bajwa - PST Mann
 Ingvild Lien - PST Dame
 Olivier Cardot - Olivier
 Leif Arild Sanden - Einar
 Ramadan Huseini - Issam
 Lars Vaular - Passpoliti

Priser og nominasjoner

Referanser

Eksterne lenker 
 

TV-produksjoner på NRK